Ilmiy darajalar berish tartibi to‘g‘risidagi nizomga o‘zgartirishlar va qo‘shimcha kiritish to‘g‘risida

O‘zbekiston Respublikasi Vazirlar Mahkamasining 2017-yil 8-noyabrdagi 898-son “O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish to‘g‘risida (O‘zbekiston Respublikasi Prezidentining “Oliy o‘quv yurtidan keyingi ta’lim tizimini yanada takomillashtirish to‘g‘risida” 2017-yil 16-fevraldagi PF-4958-son Farmoni, O‘zbekiston Respublikasi Prezidentining “Fanlar akademiyasi faoliyati, ilmiy-tadqiqot ishlarini tashkil etish, boshqarish va moliyalashtirishni yanada takomillashtirish chora-tadbirlari to‘g‘risida” 2017-yil 17-fevraldagi PQ-2789-son qarori)”gi hamda 2017-yil 22-noyabrdagi 937-son “Oliy malakali ilmiy va ilmiy-pedagog kadrlarni tayyorlash va attestatsiyadan o‘tkazish tartibini yanada takomillashtirish chora-tadbirlari to‘g‘risida”gi qarorlariga muvofiq O‘zbekiston Respublikasi Vazirlar Mahkamasi huzuridagi Oliy attestatsiya komissiyasi Rayosati qaror qiladi:
 1. O‘zbekiston Respublikasi Vazirlar Mahkamasi huzuridagi Oliy attestatsiya komissiyasi Rayosatining 2017-yil 31-maydagi 239/4-son qarori (ro‘yxat raqami 2894, 2017-yil 23-iyun) (O‘zbekiston Respublikasi qonun hujjatlari to‘plami, 2017-y., 25-son, 569-modda) bilan tasdiqlangan Ilmiy darajalar berish tartibi to‘g‘risidagi nizomga ilovaga muvofiq o‘zgartirishlar va qo‘shimcha kiritilsin.
 2. Mazkur qaror rasmiy e’lon qilingan kundan e’tiboran kuchga kiradi.
 1. 2-bandning ikkinchi xatboshisidan “, yuridik fanlar bo‘yicha dissertatsiya himoya qilish — yurisprudensiya sohasi bo‘yicha oliy ma’lumotga” degan so‘zlar chiqarib tashlansin.
 2. 18-bandning ikkinchi xatboshisidagi “, jumladan kamida 2 tadan” degan so‘zlar “kamida 2 ta” degan so‘zlar bilan almashtirilsin.
 3. 19-bandning ikkinchi xatboshisidagi “, jumladan kamida 2 tadan” degan so‘zlar “kamida 2 ta” degan so‘zlar bilan almashtirilsin.
 4. 20-banddagi “16 va 17-bandlarida” degan so‘zlar “18 va 19-bandlarida” degan so‘zlar bilan almashtirilsin.
 5. Quyidagi mazmundagi 331-band bilan to‘ldirilsin:
 “331. Dissertatsiyani Ilmiy kengashda dastlabki ko‘rib chiqish, himoyaga qabul qilish va dissertatsiyaning oshkora himoyasini o‘tkazish hamda dissertatsiya va attestatsiya ishini OAKga taqdim etish Ilmiy darajalar beruvchi ilmiy kengash to‘g‘risidagi nizomga (ro‘yxat raqami 2893, 2017-yil 23-iyun) muvofiq amalga oshiriladi.”.
 6. 59-band quyidagi tahrirda bayon etilsin:
 “59. Xorijiy davlatlar attestatsiya organlari tomonidan 1992-yil 1-yanvardan keyin O‘zbekiston Respublikasi fuqarolari hamda O‘zbekiston Respublikasida doimiy yashab va ishlab turgan chet el fuqarolariga fan doktori va fan nomzodi ilmiy darajalari berilgani haqidagi hujjatlar, shuningdek xorijiy davlatlarda falsafa doktori (PhD) va unga tenglashtirilgan ilmiy darajalar olinganligi haqidagi hujjatlar OAK tomonidan Vazirlar Mahkamasining 2000-yil 25-iyuldagi 283-son qarori bilan tasdiqlangan Xorijiy davlatlarda ilmiy daraja olganlik to‘g‘risidagi hujjatlarni tan olish va nostrifikatsiyalash (ekvivalentligini qayd etish) tartibi to‘g‘risidagi nizomga muvofiq nostrifikatsiyalanadi (qayta attestatsiyadan o‘tkazish asosida tenglashtiriladi).”.
 7. Mazkur o‘zgartirishlar va qo‘shimcha O‘zbekiston Respublikasi Oliy va o‘rta maxsus ta’lim vazirligi, Xalq ta’limi vazirligi, Tashqi ishlar vazirligi, Sog‘liqni saqlash vazirligi, Madaniyat vazirligi, Qishloq va suv xo‘jaligi vazirligi, Fanlar akademiyasi, Jismoniy tarbiya va sport davlat qo‘mitasi, Fan va texnologiyalar agentligi hamda Intellektual mulk agentligi bilan kelishilgan.